paragraph_text: Hendrik Casimir ili punim imenom Hendrik Brugt Gerhard Casimir (Hag, 15. srpnja 1909. – Heeze, 4. svibnja 2000.), nizozemski fizičar. Doktorirao (1931.) na Sveučilištu u Leidenu, gdje je bio profesor (od 1938.). Primijenio teoriju skupova u fizici. Istraživao toplinsku i električnu vodljivost na području niskih temperatura (termodinamika supravodiča, paramagnetizam na ekstremno niskim temperaturama i srodne pojave). Casimirov učinak ili Casimirov efekt je međudjelovanje bliskih (razmak nekoliko mikrometara) metalnih ploča koje nije povezano s električnim ili magnetskim poljem.<ref> Casimir, Hendrik Brugt Gerhard, "Hrvatska enciklopedija", Leksikografski zavod Miroslav Krleža, www.enciklopedija.hr, 2015.